जमात-ए-इस्लामी हिंद ने किसान आंदोलन को दिया समर्थन
जमात-ए-इस्लामी हिंद (जेआईएच) ने किसान आंदोलन को शनिवार को अपना समर्थन दिया और कहा कि बहुराष्ट्रीय कंपनियों और कॉरपोरेट घरानों को लाभ देने के लिए देश के कृषि कानूनों को बदला जा रहा है।
नई दिल्ली: जमात-ए-इस्लामी हिंद (जेआईएच) ने किसान आंदोलन को शनिवार को अपना समर्थन दिया और कहा कि बहुराष्ट्रीय कंपनियों और कॉरपोरेट घरानों को लाभ देने के लिए देश के कृषि कानूनों को बदला जा रहा है। इस्लामिक संस्था के उपाध्यक्ष मोहम्मद सलीम इंजीनियर ने संवाददाता सम्मेलन में कहा कि केंद्र के नए कृषि कानूनों के विरोध में आंदोलनरत किसानों को जेआईएच समर्थन देता है। इंजीनियर ने कहा, “देश के कृषि कानूनों को बदलना बहुराष्ट्रीय कंपनियों और कॉरपोरेट घरानों को फायदा पहुंचाने की योजना का हिस्सा है।’’ जेआईएच के उपाध्यक्ष ने उत्तर प्रदेश सरकार द्वारा अंतर-धार्मिक विवाह पर लाए गए अध्यादेश की भी आलोचना की। उन्होंने कहा कि इससे एक समुदाय को निशाना बनाया गया है।